               COMISIA EUROPEANĂ
            Bruxelles, 28.10.2021
            COM(2021) 935 final
            2021/0337(BUD)

            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului european de ajustare la globalizare în urma unei cereri din partea Italiei – EGF/2021/003 IT Porto Canale

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare pentru lucrătorii disponibilizați (FEG) sunt prevăzute în Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013
                  1
                (denumit în continuare „Regulamentul FEG”).

               2.La 15 iulie 2021, Italia a depus cererea EGF/2021/003 IT/Porto Canale pentru o contribuție financiară din FEG, ca urmare a disponibilizărilor care au avut loc la Porto Industriale di Cagliari SpA din Italia.

               3.După evaluarea acestei cereri, Comisia a concluzionat, în conformitate cu toate dispozițiile aplicabile din Regulamentul FEG, că sunt îndeplinite condițiile pentru acordarea unei contribuții financiare din partea FEG.

               REZUMATUL CERERII

                        Cererea FEG

                        EGF/2021/003 IT/Porto Canale

                        Stat membru

                        Italia

                        Regiunea sau regiunile vizate (nivel NUTS
                           2
                         2)

                        Sardegna (ITG2)

                        Data depunerii cererii

                        15 iulie 2021

                        Data confirmării primirii cererii

                        29 iulie 2021

                        Data cererii de informații suplimentare

                        29 iulie 2021

                        Termenul pentru furnizarea informațiilor suplimentare

                        20 august 2021

                        Termenul pentru finalizarea evaluării

                        29 octombrie 2021

                        Criteriul de intervenție

                        Articolul 4 alineatul (3) din Regulamentul privind FEG

                        Întreprinderea principală

                        Porto Canale
                           (Porto Industriale di Cagliari SpA)

                        Numărul de întreprinderi vizate

                        1

                        Sectorul sau sectoarele de activitate economică

                        (Diviziunea NACE Rev. 2)
                           3

                        Diviziunea 52 (Antrepozitare și activități auxiliare de transport)

                        Perioada de referință (patru luni):

                        1 septembrie 2020-1 ianuarie 2021

                        Numărul de disponibilizări în perioada de referință (a)

                        190

                        Numărul de disponibilizări înainte sau după perioada de referință (b)

                        0

                        Numărul total de disponibilizări (a + b)

                        190

                        Numărul total de beneficiari eligibili

                        190

                        Numărul total de beneficiari vizați

                        190

                        Bugetul pentru servicii personalizate (EUR)

                        1 686 750

                        Bugetul pentru implementarea FEG
                           4
                         (EUR)

                        0 070 200

                        Bugetul total (EUR)

                        1 756 950

                        Contribuția FEG (85 %) (EUR)

                        1 493 407

               EVALUAREA CERERII

               Procedura

               4.Italia a depus cererea EGF/2021/003 IT/Porto Canale la 15 iulie 2021, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG
                  5
               . Comisia a confirmat primirea cererii și a solicitat informații suplimentare din partea Italiei la 29 iulie 2021. Aceste informații suplimentare au fost furnizate în termen de 15 zile lucrătoare de la data cererii. Termenul de 50 de zile lucrătoare de la data primirii cererii complete, în cursul căruia Comisia trebuie să finalizeze evaluarea conformității cererii cu condițiile de acordare a unei contribuții financiare, expiră la 29 octombrie 2021.

               Eligibilitatea cererii

               Întreprinderile și beneficiarii în cauză

               5.Cererea se referă la 190 de lucrători disponibilizați a căror activitate a încetat în Porto Canale (Porto Industriale di Cagliari SpA). Această întreprindere își desfășura activitatea în sectorul economic încadrat în diviziunea 52 a NACE Rev. 2 (Antrepozitare și activități auxiliare de transport). Disponibilizările din Porto Canale sunt situate în regiunea NUTS 2 Sardinia (ITG2).

               Criteriile de intervenție

               6.Italia a depus cererea în temeiul criteriilor de intervenție de la articolul 4 alineatul (3) prin care se acordă o derogare de la criteriile de la articolul 4 alineatul (2) litera (a) din Regulamentul privind FEG, care implică cerința de încetare a activității în cazul a cel puțin 200 de lucrători disponibilizați într-o perioadă de referință de patru luni dintr-o întreprindere dintr-un stat membru, inclusiv lucrători disponibilizați de furnizori și producători din aval și/sau persoane care desfășoară o activitate independentă și care și-au încetat activitatea.

               7.Perioada de referință de patru luni pentru cerere este cuprinsă între 1 septembrie 2020 și 1 ianuarie 2021.

               Calcularea disponibilizărilor și a cazurilor de încetare a activității

               8.Încetarea activității lucrătorilor disponibilizați în perioada de referință a fost calculată de la data încetării de facto a contractului de muncă sau de la data expirării acestuia.

               Beneficiarii eligibili

               9.Prin urmare, numărul total de beneficiari eligibili este de 190.

               Evenimentele care au determinat disponibilizările și încetarea activității

               10.În 2018, porturile mediteraneene au gestionat 35 % din traficul portuar european, ceea ce reprezintă o creștere cu șapte puncte procentuale (pp) în comparație cu 2008. Cu toate acestea, porturile italiene nu au profitat de această tendință. Între 2011 și 2018, tonele de mărfuri în tranzit de-a lungul Canalului Suez au crescut cu 42 %, în timp ce activitatea porturilor italiene a crescut cu doar 2 %,
                  6
                iar activitatea din portul Cagliari a scăzut constant în această perioadă.

               Transportul maritim de mărfuri, fluxurile totale de intrare și de ieșire înregistrate în porturile din Sardinia
                  (milioane de tone)

                        Intrări

                        Ieșiri

               Sursă: Banca d'Italia
                  7

               11.Procesul de concentrare care implică linii maritime mondiale
                  8
                a dus la schimbări în ceea ce privește operațiunile de transbordare din Marea Mediterană. Volumele și operațiunile din transporturile cu containere au fost mutate în nodurile situate la marginile bazinului mediteraneean, cum ar fi Pireu, Port Said, Tanger-Med și Algeciras.

               12.Portul Cagliari prezintă un dezavantaj semnificativ în cadrul rețelei comerciale mondiale: nu poate oferi conexiuni terestre cu restul Italiei și cu Europa. În 2018, traficul a scăzut cu 90 %, iar pierderile s-au ridicat la peste 3 milioane EUR. În 2019, în terminalul de containere din Cagliari, nu a intrat nicio navă timp de câteva luni, ca urmare a opțiunilor strategice ale clientului său principal (Hapag Lloyd)
                  9
               . În consecință, Contship Italia Group, acționar unic al Porto Industriale di Cagliari S.p.A, concesionarul terminalului de containere, a decis să își înceteze operațiunile în Cagliari și să își lichideze în mod voluntar filiala Porto Industriale di Cagliari SpA.

               13.În septembrie 2019, pentru a evita concedierile, în timp ce autoritățile italiene căutau un nou concesionar pentru terminalul de containere, celor 207 de lucrători din Porto Canale li s-a acordat CIGS  o plasă de siguranță socială care înlocuiește sau completează salariul lucrătorilor întreprinderilor aflate în dificultate  timp de 12 luni. Au fost trimise scrisori de preaviz de concediere, data de încetare a contractului fiind 1 septembrie 2020.

               14.Procedura de ofertare pentru găsirea unui nou concesionar nu a atras niciun ofertant, deși a fost prelungită de trei ori. În septembrie 2020, cei 190 de lucrători care făceau încă parte din întreprindere au fost concediați.

               Impactul preconizat al disponibilizărilor asupra economiei și a ocupării forței de muncă la nivel local, regional sau național

               15.Criza provocată de pandemie a dus la o deteriorare semnificativă a pieței forței de muncă din Sardinia, care, din cauza caracterului său insular, fiind departe de continent, constituie o piață mică a forței de muncă.

               16.Numărul persoanelor încadrate în muncă, care crescuse în perioada 2018-19, a scăzut drastic în 2020. Potrivit anchetei Institutului Național de Statistică din Italia (ISTAT) asupra forței de muncă, scăderea (-4,6 %) a fost cu 2,6 puncte procentuale (pp) mai mare decât media Italiei în ansamblu (-2,0 %)
                  10
               .

               17.În 2020, diferența dintre crearea de locuri de muncă și distrugerea de locuri de muncă a fost negativă (-6 000 de locuri de muncă). Aceasta reprezintă o pierdere de 2,6 locuri de muncă cu normă întreagă la fiecare 100 de angajați. Declinul a fost determinat în principal de turism, divertisment și servicii de agrement, precum și de transportul maritim de mărfuri (în principal transbordare), în timp ce sectorul construcțiilor a înregistrat evoluții pozitive. Rata de activitate a scăzut cu 3,1 puncte procentuale față de 2019, ajungând la 60,3 %
                  11
               .

               18.În prima jumătate a anului 2020, numărul orelor lucrate în Sardinia a scăzut cu aproape 20 % în comparație cu aceeași perioadă din 2019. Scăderea numărului de ore lucrate nu a condus la șomaj datorită utilizării pe scară largă a schemelor privind reducerea timpului de muncă și intrării în vigoare a decretului-lege
                  12
                care a împiedicat disponibilizarea lucrătorilor în primele luni ale pandemiei.

               19.Economia Sardiniei este afectată nu numai de impactul negativ al disponibilizărilor din Porto Canale, ci și de disponibilizările din Air Italy, care fac obiectul unei alte cereri FEG
                  13
               .

               20.În contextul general al declinului ocupării forței de muncă, lucrătorii disponibilizați din Porto Canale vor avea nevoie de sprijin suplimentar pentru a depăși problemele care decurg din dimensiunile mici ale pieței forței de muncă din Sardinia și pentru a găsi noi locuri de muncă.

               Explicația circumstanțelor care stau la baza admisibilității cererii

               21.Italia susține că, în pofida faptului că, în perioada de referință de patru luni, au avut loc mai puțin de 200 de disponibilizări, această cerere ar trebui totuși asimilată unei cereri formulate în temeiul articolului 4 alineatul (2) litera (a) din Regulamentul FEG, deoarece disponibilizările au avut loc pe o piață mică a forței de muncă.

               22.Sardinia deține o piață a forței de muncă de dimensiuni mici, având în vedere insularitatea sa, situându-se la mare distanță de continent. În plus, insula este slab populată. Densitatea populației sale este de 68 locuitori/km², care se situează sub media UE-27 (109) și reprezintă aproximativ o treime din media înregistrată în Italia (201)
                  14
               . În plus, insula pierde din populație (-5,4 % în 2019, comparativ cu 2018)
                  15
               . Distribuția geografică a populației, a resurselor naturale, a bogăției economice și a infrastructurilor economice este eterogenă și concentrată în sudul și nord-vestul insulei. O treime din totalul locurilor de muncă din Sardinia se află în Cagliari.

               23.PIB-ul exprimat la SPC
                  16
                pe cap de locuitor în Sardinia este mult mai mic decât media italiană. În 2018, a fost de 21 600 EUR, cu mult sub media italiană (29 700 EUR) și media europeană (31 000 EUR) (Eurostat, 2020)
                  17
               .

               24.Sardinia a fost grav afectată de criza economică. Din 2008, economia a avut de suferit din cauza creșterii economice scăzute și a creșterii șomajului
                  18
               .

               25.Pandemia a afectat puternic sectorul serviciilor din Sardinia: cifra de afaceri a scăzut pentru două din trei întreprinderi. Întreprinderile din sectorul turismului au fost deosebit de afectate, numărul de vizitatori scăzând cu 58 % în 2020 față de 2019
                  19
               . Activitatea de producție, mai rezistentă la efectele pandemiei, reprezintă doar 7 % din activitatea totală din Sardinia, cu 1,7 puncte procentuale mai mică decât media națională a activității de producție (ISTAT, 2020)
                  20
               .

               26.În 2020, venitul disponibil la prețuri constante al familiilor din Sardinia a scăzut cu 5,1 % față de 2019 (-2,7 % în Italia). Scăderea a fost determinată de scăderea veniturilor din muncă, care contribuie cu peste patru cincimi la venitul total. Veniturile nete totale ale angajaților au scăzut drastic, fiind afectate în principal de scăderea numărului de ore lucrate (cu 13 % mai puțin decât în 2019)
                  21
               .

               27.Din cauza pandemiei, numărul gospodăriilor din Sardinia fără venituri din muncă a crescut până la 16,5 % în 2020 (+ 3,5 puncte procentuale față de 2019). În contextul reducerii veniturilor gospodăriilor, utilizarea venitului de bază (reddito di cittadinanza) a crescut în 2020 cu 7,3 % față de 2019. La sfârșitul anului 2020, numărul gospodăriilor beneficiare era de 47 604 sau 6,5 % din gospodăriile din Sardinia, cu 1,7 puncte procentuale mai mult decât media în Italia (4,8 %)
                  22
               .

               28.În mai 2020, a fost lansat venitul de urgență (reddito di emergenza), o măsură temporară similară venitului de bază, dar cu criterii de acces mai puțin restrictive, pentru a oferi ajutor imediat familiilor grav afectate de efectele economice ale pandemiei. La sfârșitul anului 2020, aproximativ 8 500 de gospodării din regiune beneficiaseră de această măsură. Ambele sisteme de venit au sprijinit 7,7 % din gospodăriile din Sardinia
                  23
               .

               29.Venitul de bază a contribuit la reducerea sărăciei
                  24
               , care, potrivit indicelui de sărăcie relativă, a afectat 25 % din populația Sardiniei în 2018, cu 10 puncte procentuale peste media națională. Indicele sărăciei familiilor este, de asemenea, mai ridicat decât media italiană. În 2018, a fost de 19,3 % pentru Sardinia și de 11,8 % pentru Italia. Indicele a scăzut în 2019, ajungând la 12,8 % (Sardinia) și 11,4 % (Italia). Scăderea indicelui pentru Sardinia a fost cu siguranță declanșată de venitul de bază de care au beneficiat aproximativ 40 000 de persoane din Sardinia
                  25
               .

               Aplicarea Cadrului de calitate al UE pentru anticiparea schimbărilor și a restructurării (QFR)

               30.Italia a descris modul în care au fost luate în considerare recomandările prevăzute în Cadrul de calitate al UE pentru anticiparea schimbărilor și a restructurării. După ce Porto Canale a lansat o procedură de concediere colectivă pentru întreaga forță de muncă, autoritățile din Sardinia, ministerele relevante
                  26
               , sindicatele
                  27
                și întreprinderea care a efectuat disponibilizările au organizat mese rotunde cu dublul obiectiv de a proteja veniturile lucrătorilor prin scheme de suplimente salariale și de a se asigura că lucrătorii își mențin competențele și cunoștințele profesionale, precum și de a spori atractivitatea portului Cagliari pentru potențialii investitori, cu condiția ca investitorii să poată genera noi perspective de angajare.

               31.Regione Sardegna și ASPAL, serviciile publice regionale de ocupare a forței de muncă, au întreprins acțiuni directe pentru a atinge obiectivele recomandate în QFR în ceea ce privește formarea, certificarea și reintegrarea profesională. ASPAL a identificat cele mai adecvate măsuri pentru a asigura reinserția profesională a lucrătorilor, oferindu-le competențe transferabile, cum ar fi competențe informatice, lingvistice sau antreprenoriale sau perfecționarea în domeniul logisticii. Lucrătorilor li s-a acordat CIGS timp de 12 luni și servicii intensive de asistență pentru transfer
                  28
                legate de sistemul CIGS. Partenerii sociali au fost pe deplin implicați în planificarea măsurilor.

               32.În ceea ce privește activitățile întreprinse pentru a asista lucrătorii disponibilizați, Italia a raportat că „informațiile generale și orientarea profesională” fuseseră deja puse în aplicare, iar 179 de lucrători disponibilizați au participat la cursuri de perfecționare legate de logistică.

               Complementaritatea cu acțiunile finanțate din fonduri naționale sau din fonduri ale Uniunii

               33.Italia a confirmat că măsurile care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               34.Pachetul coordonat de servicii personalizate completează acțiunile finanțate din alte fonduri naționale sau ale UE, cum ar fi serviciul de asistență pentru transfer legat de schema CIGS menționat mai sus.

               Proceduri de consultare a beneficiarilor vizați sau a reprezentanților acestora, a partenerilor sociali, precum și a autorităților locale și regionale

               35.Regiunea Sardinia, ASPAL, municipalitatea Cagliari, Autoritatea portuară din Cagliari și sindicatele au depus eforturi comune pentru a identifica măsurile și căile adecvate de asigurare a reangajării foștilor lucrători din Porto Canale. Din noiembrie 2020, ANPAL
                  29
                și autoritățile din Sardinia au organizat mai multe videoconferințe cu scopul de a ajusta pachetul de măsuri și de a pregăti cererea FEG.

               Beneficiarii vizați și măsurile propuse

               Beneficiarii vizați

               36.Se preconizează că toți cei 190 de lucrători concediați vor beneficia de măsuri. Defalcarea acestor lucrători în funcție de gen, grupă de vârstă și nivel de educație este următoarea:

                        Categorie

                        Numărul de beneficiari preconizați

                        Genul:

                        Bărbați:

                        172

                        (90,5 %)

                        Femei:

                        18

                        (9,5 %)

                        Persoane non-binare

                        0

                        (0,0 %)

                        Grupa de vârstă:

                        peste 30 de ani:

                        0

                        (0,0 %)

                        30-54 de ani:

                        187

                        (98,4 %)

                        peste 54 de ani:

                        3

                        (1,6 %)

                        Nivel de educație

                        Învățământ secundar inferior sau sub acest nivel
                           30

                        18

                        (9,5 %)

                        Studii liceale
                           31
                         sau postliceale
                           32

                        159

                        (83,7 %)

                        Învățământ terțiar
                           33

                        13

                        (6,8 %)

               Măsuri propuse

               37.Serviciile personalizate care vor fi puse la dispoziția lucrătorilor disponibilizați constau în măsurile descrise mai jos:

               –Informații generale și orientarea profesională: După informarea generală cu privire la măsurile disponibile, se oferă orientare profesională tuturor lucrătorilor. Această măsură, deja pusă în aplicare, nu face parte din pachetul cofinanțat de FEG. Cu toate acestea, măsura este descrisă din motive de coerență a măsurilor propuse lucrătorilor disponibilizați.

               –Consiliere pentru dezvoltarea profesională: Crearea de profiluri, care face parte din conținutul acestei măsuri, este concepută pentru a promova un proces de cunoaștere de sine care vizează identificarea domeniilor de interes, a aptitudinilor, a capacităților și a competențelor, precum și a domeniilor în care sunt necesare îmbunătățiri. Rezultatul acestui proces va fi calea personalizată a fiecărui lucrător pentru reintegrarea pe piața forței de muncă.

               –Asistență pentru căutarea unui loc de muncă, inclusiv căutarea activă de oportunități de angajare la nivel local și regional și corelarea cererii și a ofertei de locuri de muncă.

               –Mentorat pentru adaptarea la un nou loc de muncă. Sunt prevăzute sesiuni de mentorat pentru a-i ajuta pe lucrători să se adapteze la noul mediu de lucru și la noul context organizațional.

               –Sprijin pentru înființarea de întreprinderi. Lucrătorii interesați să desfășoare activități independente vor primi sesiuni de tutorat de grup/individual, care ar putea acoperi planificarea, efectuarea de studii de fezabilitate, pregătirea planurilor de afaceri, ajutorul pentru identificarea posibilităților de finanțare etc. Vor ava la dispoziție instrumentul pentru competențele antreprenoriale „WeRentrepreneur”
                  34
               .

               –Contribuții la crearea de întreprinderi. Lucrătorii care înființează o întreprindere sau încep o activitate independentă vor primi o contribuție de până la 22 000 EUR pentru a-i ajuta să suporte costurile de înființare.

               –Formare profesională. Ofertă de formare în domeniul logisticii, cum ar fi circulația mărfurilor, planificarea transportului etc., întreținerea utilajelor implicate în distribuția de mărfuri sau gestionarea și organizarea infrastructurilor logistice. Formarea principală este completată cu 30 de ore de formare orizontală (engleză sau software legat de conținutul formării principale).

               Lucrătorii care sunt preselecționați pentru o ofertă de muncă în urma corelării cererii și a ofertei de locuri de muncă vor beneficia de formare pentru a aborda orice deficit de competențe identificat de potențialul angajator. Se va acorda prioritate celor mai vulnerabile grupuri de lucrători, în special celor cu un nivel scăzut de școlarizare sau cu vârste de peste 55 de ani. Formarea se va axa pe economia verde, pe economia albastră
                  35
               , pe serviciile personale, pe serviciile sociale și de sănătate, pe promovarea patrimoniului cultural și pe activitățile culturale. Formarea privind calificările profesionale incluse în cataloagele naționale sau regionale face, de asemenea, parte din oferta de formare.

               Lucrătorii care doresc să desfășoare o activitate independentă vor primi un bon valoric de formare care va fi utilizat pentru formarea legată de crearea și gestionarea de întreprinderi.

               –Stimulente și contribuții la costuri specifice. (1) Stimulentele la angajare. Întreprinderile care recrutează foști lucrători din Porto Canale vor primi 3 500 EUR pentru contractele permanente cu normă întreagă și 1 500 EUR pentru contractele pe durată determinată. (2) Rambursarea cheltuielilor de mobilitate. Pentru a sprijini mobilitatea geografică a lucrătorilor în cazul reangajării într-o întreprindere dintr-o regiune diferită sau la o distanță de cel puțin 200 km de locul de reședință al lucrătorului, este planificată o rambursare a cheltuielilor de mutare. (3) Stimulentul la formare. Lucrătorii care participă activ la formare vor primi o sumă forfetară de 500 EUR.

               38.Măsurile au fost planificate să fie în conformitate cu Strategia națională italiană pentru dezvoltare durabilă (SNSvS)
                  36
               . Pachetul va contribui la diseminarea competențelor orizontale necesare în era industrială digitală, precum și într-o economie eficientă din punctul de vedere al utilizării resurselor, în conformitate cu articolul 7 alineatul (2) din Regulamentul FEG.

               39.Pachetul coordonat de servicii personalizate propus, descris în prezentul document, constituie măsuri active de ocupare a forței de muncă incluse printre măsurile eligibile stabilite la articolul 7 din Regulamentul FEG. Serviciile propuse nu înlocuiesc măsurile pasive de protecție socială.

               40.Italia a furnizat informațiile necesare privind măsurile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Autoritățile italiene au confirmat că respectivele măsuri nu vor fi înlocuite de o contribuție financiară din partea FEG.

               Bugetul estimat

               41.Costurile totale estimate sunt de 1 756 950 EUR, incluzând cheltuieli pentru servicii personalizate de 1 686 750 EUR și cheltuieli pentru activitățile de pregătire, gestionare, informare și publicitate, control și raportare de 70 200 EUR.

               42.Contribuția financiară totală solicitată din partea FEG este de 1 493 407 EUR (85 % din costurile totale).

               43.Prefinanțarea și cofinanțarea naționale sunt asigurate de Regione Sardegna.

                        Măsuri

                        Numărul de participanți estimat

                        Costul estimat per participant
                        (în EUR)
                           37

                        Costuri totale estimate

                        (în EUR)
                           38

                        Servicii personalizate [măsurile în temeiul articolului 7 alineatul (2) litera (a) din Regulamentul privind FEG]

                        Consiliere pentru dezvoltarea profesională:
                           (counselling per lo sviluppo di carriera e patto di azione)

                        190

                        280

                        53 200

                        Asistență pentru căutarea unui loc de muncă
                           (accompagnamento e assistenza alla ricerca attiva di lavoro)

                        150

                        280

                        42 000

                        Mentorat pentru adaptarea la un nou loc de muncă.
                           (accompagnamento all'inserimento lavorativo)

                        150

                        175

                        26 250

                        Sprijin pentru înființarea de întreprinderi
                           (accompagnamento alla creazione d'impresa)

                        20

                        525

                        10 500

                        Contribuții la crearea de întreprinderi
                           (bonus per la creazione di un'impresa)

                        20

                        22 000

                        440 000

                        Formare
                           (formazione professionale su misura, voucher formativo specialistico, formazione specialistica in gestione aziendale)

                        176

                        2 993

                        526 800

                        Subtotal (a):

                        Procent din pachetul de servicii personalizate

                        –

                        1 098 750

                        (65,14 %)

                        Alocații și stimulente [măsuri în temeiul articolului 7 alineatul (2) litera (b) din Regulamentul FEG]

                        Stimulente pentru angajare
                           (Incentivo all’assunzione)

                        170

                        2 235

                        380 000

                        Rambursarea cheltuielilor de mobilitate
                           (bonus per la mobilità territoriale)

                        80

                        1 500

                        120 000

                        Stimulentul la formare
                           (indennità per la frequenza della formazione)

                        176

                        500

                        88 000

                        Subtotal (b):

                        Procent din pachetul de servicii personalizate:

                        –

                        588 000

                        (34,86 %)

                        Activități în temeiul articolului 7 alineatul (5) din Regulamentul FEG

                        1. Activități de pregătire

                        –

                        15 000

                        2. Gestionare

                        –

                        30 000

                        3. Informare și publicitate

                        –

                        4 200

                        4. Control și raportare

                        –

                        21 000

                        Subtotal (c):

                        Procent din costurile totale:

                        –

                        70 200

                        (4,00 %)

                        Costuri totale (a + b + c):

                        –

                        1 756 950

                        Contribuția FEG (85 % din costurile totale)

                        –

                        1 493 407

               44.Costurile măsurilor identificate în tabelul de mai sus ca măsuri în temeiul articolului 7 alineatul (2) litera (b) din Regulamentul FEG nu depășesc 35 % din costurile totale ale pachetului coordonat de servicii personalizate. Italia a confirmat că aceste măsuri sunt condiționate de participarea activă a beneficiarilor vizați la activități formare sau de căutare a unui loc de muncă.

               45.Italia a confirmat că costurile investițiilor pentru activități independente, demararea de afaceri și preluarea întreprinderilor de către angajați nu vor depăși 22 000 EUR per beneficiar.

               Perioada de eligibilitate a cheltuielilor

               46.Italia a început furnizarea serviciilor personalizate către beneficiarii vizați la joi, 8 octombrie 2020. Prin urmare, cheltuielile aferente măsurilor vor fi eligibile pentru o contribuție financiară din FEG de la 8 octombrie 2020 până la 24 de luni de la data intrării în vigoare a deciziei de finanțare.

               47.Italia a început plata cheltuielilor administrative pentru punerea în aplicare a FEG la luni, 18 ianuarie 2021. Prin urmare, cheltuielile cu activitățile de pregătire, de gestionare, de informare și publicitate, precum și de control și raportare sunt eligibile pentru o contribuție financiară din partea FEG de la 18 ianuarie 2021 până la 31 de luni de la data intrării în vigoare a deciziei de finanțare.

               Sistemele de gestionare și control

               48.Cererea conține o descriere a sistemului de gestionare și control, care precizează responsabilitățile organismelor implicate. Italia a notificat Comisiei următoarea modalitate de gestionare de către ANPAL a contribuției financiare: ANPAL – Divisione IV va acționa în calitate de autoritate de management, iar ANPAL – Divisione VI în calitate de autoritate de certificare. Ministero del lavoro e delle politiche sociali-MLPS – Segretariato Generale – Divisione II va acționa în calitate de autoritate de audit. ASPAL va fi organismul intermediar pentru autoritatea de management.

               Angajamentele asumate de statul membru în cauză

               49.Italia a oferit toate garanțiile necesare cu privire la următoarele:

               –în contextul accesului la măsurile propuse și al implementării acestora, vor fi respectate principiile egalității de tratament și nediscriminării,

               –au fost respectate cerințele prevăzute de legislația națională și de legislația UE în ceea ce privește disponibilizările colective,

               –se va evita orice fel de dublă finanțare,

               –contribuția financiară din partea FEG va respecta normele procedurale și de fond ale Uniunii în materie de ajutoare de stat.

               IMPLICAȚIILE BUGETARE

               Propunerea bugetară

               50.FEG nu trebuie să depășească o sumă anuală maximă de 186 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027
                  39
               .

               51.După examinarea cererii în conformitate cu condițiile stabilite la articolul 13 alineatele (1) și (2) din Regulamentul FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea FEG pentru suma de 1 493 407 EUR, reprezentând 85 % din costurile totale ale măsurilor propuse, în scopul de a furniza o contribuție financiară ca răspuns la cererea menționată.

               52.Decizia propusă privind mobilizarea FEG va fi adoptată împreună de Parlamentul European și de Consiliu, în conformitate cu punctul 9 din Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs către introducerea de noi resurse proprii
                  40
               .

               Acte conexe

               53.În același timp cu prezentarea acestei propuneri de decizie privind mobilizarea FEG, Comisia va prezenta Parlamentului European și Consiliului o propunere de transfer al sumei de 1 493 407 EUR către linia bugetară relevantă.

               54.Concomitent cu adoptarea prezentei propuneri de decizie privind mobilizarea FEG, Comisia a adoptat o decizie privind o contribuție financiară, care constituie o decizie de finanțare în sensul articolului 110 din Regulamentul financiar
                  41
               . Respectiva decizie de finanțare e intră în vigoare la data la care Comisiei i se notifică aprobarea transferului bugetar de către Parlamentul European și Consiliu.

               2021/0337 (BUD)

               Propunere de

               DECIZIE A PARLAMENTULUI EUROPEAN ȘI A CONSILIULUI

               privind mobilizarea Fondului european de ajustare la globalizare în urma unei cereri din partea Italiei – EGF/2021/003 IT Porto Canale

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) 2021/691 al Parlamentului European și al Consiliului din miercuri, 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013
                  42
               , în special articolul 15 alineatul (1),

               având în vedere Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs către introducerea de noi resurse proprii
                  43
               , în special punctul 9,

               având în vedere propunerea Comisiei Europene,

               întrucât:

               (1)Fondul european de ajustare la globalizare pentru lucrătorii disponibilizați (FEG) urmărește să dea dovadă de solidaritate și să promoveze locuri de muncă decente și durabile în Uniune, oferind sprijin lucrătorilor disponibilizați și persoanelor care desfășoară o activitate independentă a căror activitate a încetat în cazul unor evenimente majore de restructurare și ajutându-i să revină cât mai curând posibil la locuri de muncă decente și durabile.

               (2)FEG nu trebuie să depășească o sumă anuală maximă de 186 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului
                  44
               .

               (3)La 15 iulie 2021, Italia a depus o cerere de mobilizare a FEG în ceea ce privește disponibilizările lucrătorilor din Porto Industriale di Cagliari SpA, Italia. Cererea a fost completată cu informații suplimentare furnizate în conformitate cu articolul 8 alineatul (5) din Regulamentul (UE) 2021/691. Această cerere îndeplinește condițiile pentru o contribuție financiară din partea FEG, astfel cum sunt prevăzute la articolul 13 din Regulamentul (UE) 2021/691.

               (4)În conformitate cu articolul 4 alineatul (3) din Regulamentul (UE) 2021/691, cererea Italiei este considerată admisibilă, deoarece teritoriul vizat de disponibilizări este o piață a forței de muncă de dimensiuni mici, iar disponibilizările au un impact grav asupra ocupării forței de muncă și asupra economiei regionale.

               (5)Prin urmare, trebuie mobilizat FEG pentru a se furniza o contribuție financiară în valoare de 1 493 407 EUR ca răspuns la cererea depusă de Italia.

               (6)Pentru a reduce la minimum timpul necesar pentru mobilizarea FEG, prezenta decizie trebuie să se aplice de la data adoptării,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2021, se mobilizează Fondul european de ajustare la globalizare pentru lucrătorii disponibilizați pentru a se furniza suma de 1 493 407 EUR, sub formă de credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  45*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)

                        JO L 153, 3.5.2021, p. 48.

                     (2)

                        Regulamentul Delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) JO L 270, 24.10.2019, p. 1–56

                     (3)

                        JO L 393, 30.12.2006, p. 1.

                     (4)

                        În conformitate cu articolul 7 alineatul (5) din Regulamentul (UE) 2021/691.

                     (5)

                        Termenul de 12 săptămâni a fost suspendat între 1 ianuarie 2021 și 3 mai 2021, în conformitate cu articolul 8 alineatul (2) din Regulamentul (UE) 2021/691.

                     (6)

                  Riflessioni sul sistema dei trasporti in Italia
                   (Ediția a 2-a, octombrie 2019) .

                     (7)

                        Banca d’Italia.
                  L'economia della Sardegna.
                   Rapporto annuale, giugno 2021

                     (8)

                        Trei mari grupuri de alianțe, Ocean alliance, 2M și The Alliance, dețin împreună 100 % din capacitatea de arimare pe rutele Asia-Europa de Nord și Asia-Med.

                     (9)

                  Hapag Lloyd eliminates Cagliari port from its services
                  .

                     (10)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (11)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (12)

                  Decreto Legge 17 marzo 2020, n.18. art. 46

                     (13)

                        EGF/2021/002 IT / Air Italy. COM(2021) 936

                     (14)

                  https://ec.europa.eu/eurostat/databrowser/view/demo_r_d3dens/default/table?lang=en

                     (15)

                  https://ec.europa.eu/eurostat/cache/digpub/regions/

                     (16)

                        Produsul intern brut pe cap de locuitor exprimat la standardul puterii de cumpărare.

                     (17)

                  https://ec.europa.eu/growth/tools-databases/regional-innovation-monitor/base-profile/sardinia

                     (18)

                  https://ec.europa.eu/growth/tools-databases/regional-innovation-monitor/base-profile/sardinia
                  .

                     (19)

                  https://www.ansa.it/sardegna/notizie/2021/06/22/bankitalia-pandemia-affossa-pil-della-sardegna-giu-dell8_c3e46d5b-cc14-4605-aeeb-308b6ac8d54c.html

                     (20)

                  https://ec.europa.eu/growth/tools-databases/regional-innovation-monitor/base-profile/sardinia

                     (21)

                        Banca d’Italia.
                  L'economia della Sardegna.
                   Rapporto annuale, giugno 2021
                  .

                     (22)

                        Banca d’Italia. L'economia della Sardegna. Rapporto annuale, giugno 2021.

                     (23)

                        Banca d’Italia. L'economia della Sardegna. Rapporto annuale, giugno 2021.

                     (24)

                        Banca d’Italia. L'economia della Sardegna. Rapporto annuale, giugno 2021.

                     (25)

                        Banca d’Italia. L'economia della Sardegna. Rapporto annuale, giugno 2021.

                     (26)

                        Ministerul Infrastructurii și Transporturilor, Ministerul Muncii și Politicilor Sociale, Ministerul Dezvoltării Economice și Ministerul pentru sud și coeziune teritorială.

                     (27)

                        Confederazione Generale Italiana del Lavoro (CGIL), Unione Italiana del Lavoro (UIL), Federazione Italiana Lavoratori Trasporti- Confederazione Generale Italiana del Lavoro (FILT-CGIL), Federazione Italiana Trasporti-Confederazione Italiana Sindacati Lavoratori (FIT-CISL), UIL Trasporti, Unione Generale del Lavoro (UGL) Mare e Porti, Unione Sindacale di Base (USB) lavoro privato și Rappresentanza Sindacale Unitaria (RSU).

                     (28)

                        Assegno di ricollocazione-CIGS.

                     (29)

                        Agenzia Nazionale per le Politiche Attive del Lavoro (ANPAL), agenția națională italiană pentru politici active în domeniul ocupării forței de muncă.

                     (30)

                        ISCED 0-2

                     (31)

                        ISCED 3

                     (32)

                        ISCED 4

                     (33)

                        ISCED 5-8

                     (34)

                  www.werentrepreneur.com

                     (35)

                  https://ec.europa.eu/oceans-and-fisheries/ocean/blue-economy/sustainable-blue-economy_en

                     (36)

                  Strategia Nazionale per lo Sviluppo sostenibile (SNSvS)

                     (37)

                        Pentru a se evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea depusă de Italia.

                     (38)

                        Totalul nu corespunde din cauza rotunjirii.

                     (39)

                        JO L 433, 22.12.2020, p. I/11.

                     (40)

                        JO L 433, 22.12.2020, p. I/29.

                     (41)

                        Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, JO L 193, 30.7.2018, p. 1.

                     (42)

                        JO L 153, 3.5.2021, p. 48.

                     (43)

                        JO L 433, 22.12.2020, p. I/29

                     (44)

                        Regulamentul (UE, Euratom) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433, 22.12.2020, p. I/11).

                     (45)
                  *
                        Data urmează a fi introdusă de către Parlament înainte de publicarea în JO.


               COMISIA EUROPEANĂ
            Bruxelles, 28.10.2021
            COM(2021) 936 final
            2021/0338(BUD)

            Propunere de
            DECIZIE A PARLAMENTULUI EUROPEAN ȘI A CONSILIULUI
            privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Italiei – EGF/2021/002 IT/Air Italy

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare pentru lucrătorii disponibilizați (FEG) sunt prevăzute în Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (UE) nr. 1309/2013
                  1
                (denumit în continuare „Regulamentul privind FEG”).

               2.La 15 iulie 2021, Italia a depus cererea EGF/2021/002 IT/Air Italy pentru o contribuție financiară din partea FEG, ca urmare a disponibilizărilor care au avut loc la nivelul Air Italy SpA din Italia.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2021/002 IT/Air Italy

                        Statul membru

                        Italia

                        Regiunea sau regiunile vizate (nivel NUTS
                           2
                         2)

                        Sardegna (ITG2)

                        Data depunerii cererii

                        15 iulie 2021

                        Data confirmării primirii cererii

                        29 iulie 2021

                        Data cererii de informații suplimentare

                        29 iulie 2021

                        Termenul pentru furnizarea informațiilor suplimentare

                        19 august 2021

                        Termenul pentru finalizarea evaluării

                        29 octombrie 2021

                        Criteriul de intervenție

                        Articolul 4 alineatul (2) litera (a) din Regulamentul privind FEG

                        Întreprinderea principală

                        Air Italy SpA

                        Numărul de întreprinderi vizate

                        1

                        Sectorul de activitate economică

                        (Diviziunea NACE Rev. 2)
                           3

                        Diviziunea 51 (Transport aerian)

                        Perioada de referință (patru luni):

                        1 septembrie 2020-1 ianuarie 2021

                        Numărul de disponibilizări în perioada de referință (a)

                        466
                           4

                        Numărul de disponibilizări înainte sau după perioada de referință (b)

                        145

                        Numărul total de disponibilizări (a + b)

                        611

                        Numărul total de beneficiari eligibili

                        611

                        Numărul total de beneficiari vizați

                        611

                        Bugetul pentru servicii personalizate (EUR)

                        4 376 000

                        Bugetul pentru implementarea FEG
                           5
                         (EUR)

                        0 182 400

                        Bugetul total (EUR)

                        4 558 400

                        Contribuția FEG (85 %) (EUR)

                        3 874 640

               EVALUAREA CERERII

               Procedura

               4.Italia a depus cererea EGF/2021/002 IT/Air Italy la 15 iulie 2021, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG
                  6
               . Comisia a confirmat primirea cererii și a solicitat informații suplimentare din partea Italiei la 29 iulie 2021. Aceste informații suplimentare au fost furnizate în termen de 15 zile lucrătoare de la data cererii. Termenul de 50 de zile lucrătoare de la data primirii cererii complete, în cursul căruia Comisia trebuie să finalizeze evaluarea conformității cererii cu condițiile de acordare a unei contribuții financiare, expiră la 29 octombrie 2021.

               Eligibilitatea cererii

               Întreprinderile și beneficiarii în cauză

               5.Cererea se referă la 466 de lucrători disponibilizați, a căror activitate în cadrul Air Italy SpA a încetat. Această întreprindere funcționează în sectorul economic încadrat la diviziunea 51 a NACE Rev. 2 (Transport aerian). Concedierile efectuate de Air Italy au avut loc în regiunea Sardinia, de nivel NUTS 2 (ITG2).

               Criteriile de intervenție

               6.Italia a depus cererea în temeiul criteriilor de intervenție stabilite la articolul 4 alineatul (2) litera (a) din Regulamentul privind FEG, care prevăd încetarea activității a cel puțin 200 de lucrători disponibilizați într-o perioadă de referință de patru luni într-o întreprindere dintr-un stat membru.

               7.Perioada de referință de patru luni vizată în cerere este cuprinsă între 1 septembrie 2020 și 1 ianuarie 2021.

               8.În perioada de referință, Air Italy a disponibilizat 466 de lucrători.

               Calcularea disponibilizărilor și a cazurilor de încetare a activității

               9.Cazurile de încetare a activității tuturor lucrătorilor disponibilizați în perioada de referință au fost calculate de la data la care, în conformitate cu articolul 3 alineatul (1) din Directiva 98/59/CE a Consiliului
                  7
               , angajatorul a informat în scris autoritatea publică competentă cu privire la concedierile colective preconizate. Înainte de finalizarea evaluării de către Comisie, Italia a confirmat că aceste 466 de disponibilizări au avut loc efectiv.

               Beneficiarii eligibili

               10.Pe lângă lucrătorii deja menționați, printre beneficiarii eligibili se numără 145 de lucrători disponibilizați a căror activitate a încetat înainte sau după perioada de referință de patru luni. În conformitate cu articolul 6 litera (b) din Regulamentul privind FEG, toți acești lucrători și-au încetat activitatea cu șase luni înainte de începutul perioadei de referință, la 1 septembrie 2020 și/sau între sfârșitul perioadei de referință și ziua precedentă datei adoptării prezentei propuneri. Se poate stabili o legătură clară de cauzalitate cu evenimentul care a declanșat încetarea activității lucrătorilor disponibilizați în perioada de referință.

               11.Prin urmare, numărul total de beneficiari eligibili este de 611.

               Descrierea evenimentelor care au determinat disponibilizările și încetarea activității

               12.Alisarda, o companie aviatică privată, a fost înființată în 1963, cu scopul de a stimula dezvoltarea turismului în Costa Smeralda (nord-estul Sardiniei), care la momentul respectiv era accesibilă doar de pe mare. În 1991, Alisarda și-a schimbat denumirea în Meridiana ca parte a unei repoziționări strategice pe piața internațională. În anii 1990, veniturile obținute din exploatare ale companiei Meridiana au crescut, în medie, cu aproximativ 10 % pe an. În 2004, Meridiana a transportat 3,5 milioane de pasageri și a intrat în concurență directă cu Alitalia și AirOne pe ruta Milano Linate-Roma Fiumicino, ruta cu cel mai mare trafic din Italia. În 2006, Meridiana a preluat Eurofly, inițiind un proces de integrare care a fost finalizat în 2010. Compania aviatică a fost redenumită Meridiana Fly.

               13.În 2013, Meridiana Fly a achiziționat Air Italy, un transportator aerian înființat în 2005 pentru a efectua zboruri charter și zboruri regulate pe distanțe scurte, medii și lungi.

               14.În 2018, cele două companii au fuzionat pentru a crea o companie nouă Air Italy, deținută de AQA Holding
                  8
               . AQA Holding a prezentat un plan ambițios vizând să acopere o gamă largă de destinații din Italia și să crească numărul zborurilor intercontinentale dinspre nodul internațional al companiei aviatice de pe aeroportul Milano-Malpensa
                  9
               .

               15.Încă de la înființare, compania Air Italy s-a confruntat cu diverse probleme, cum ar fi diferendele cu Alitalia în privința rutelor care leagă Sardinia de Italia continentală
                  10
                sau reacția vehementă din partea American Airlines, Delta și United, care o priveau ca pe un instrument al Qatar Airways de a se extinde în Statele Unite. Într-o scrisoare deschisă adresată președintelui Trump
                  11
               , cei trei transportatori au solicitat oprirea creșterii numărului de zboruri fără escală ale Air Italy între SUA și Europa
                  12
               . Solicitarea a îngreunat încheierea oricărui parteneriat posibil atunci când Air Italy era în căutarea primelor acorduri interline și de partajare a codurilor peste Atlantic
                  13
               .

               16.În plus, flota a crescut într-un ritm mai puțin rapid decât se estimase (în ianuarie 2020, aceasta era formată din 11 aeronave, dintre care patru Airbus A330 și șapte Boeing 737); totodată, a fost necesară reținerea la sol a celor trei aeronave noi Boeing 737 Max achiziționate, din cauza deficiențelor de securitate constatate în urma accidentelor tragice din Indonezia și Etiopia
                  14
               . Unele rute au fost anulate la scurt timp după lansare
                  15
               , iar altele au fost anunțate și nu au fost lansate niciodată
                  16
               .

               17.În 2018, primul an de activitate al Air Italy, pierderile s-au ridicat la aproape 160 de milioane (57 % din cifra de afaceri). În 2019, în ciuda creșterii cifrei de afaceri (aproximativ 330 de milioane EUR), pierderile au ajuns la 230 de milioane EUR, adică 70 % din cifra de afaceri
                  17
               .

               18.Air Italy a avut nevoie de 200 de milioane EUR pentru a-și continua activitatea. Qatar Airways părea să dorească să investească în continuare, însă o altă achiziție de acțiuni ar fi transformat compania în acționar majoritar, iar Air Italy și-ar fi pierdut licența de transportator aerian din Uniunea Europeană
                  18
               .

               19.La data de 11 februarie 2020, Air Italy a anunțat aprobarea lichidării voluntare de către acționarii săi și anularea tuturor operațiunilor începând cu 25 februarie 2020.

               20.La două zile după sistarea tuturor operațiunilor, Air Italy a inițiat o procedură de concediere colectivă a întregului său personal (1 453 de angajați). Procedura a fost însă suspendată până în septembrie 2020, din cauza intrării în vigoare a decretului-lege
                  19
                care interzice disponibilizarea lucrătorilor în primele luni ale pandemiei.

               Aplicarea Cadrului de calitate al UE pentru anticiparea schimbărilor și restructurare (QFR)

               21.În cererea sa, Italia a descris modul în care au fost luate în considerare recomandările prevăzute în Cadrul de calitate al UE pentru anticiparea schimbărilor și restructurare. Autoritățile implicate în cazul Air Italy (Ministerul Muncii și Politicii Sociale, Ministerul Transporturilor și Ministerul Dezvoltării Economice, împreună cu regiunile în cauză) au încercat să identifice orice măsură posibilă pentru evitarea concedierilor colective, cum ar fi găsirea unui cumpărător pentru societatea intrată în lichidare la data de 11 februarie 2020.

               Confruntată cu imposibilitatea de a evita concedierile colective de la Air Italy, ASPAL, serviciul public regional de ocupare a forței de muncă, și Regione Sardegna au întreprins acțiuni directe pentru a atinge obiectivele recomandate în QFR în ceea ce privește formarea, certificarea și reinserția profesională. ASPAL a identificat măsurile cele mai adecvate pentru asigurarea reinserției profesionale a lucrătorilor, oferindu-le competențe transversale, precum competențe digitale, lingvistice sau antreprenoriale. Partenerii sociali au fost pe deplin implicați în planificarea măsurilor. Întreprinderile locale și-au exprimat interesul de a participa la exerciții de plasare a forței de muncă care să implice foști angajați ai Air Italy. În cursul întâlnirilor organizate în contextul procedurii de concediere colectivă, sindicatele au solicitat ca Air Italy să ia în considerare posibilitatea de a face apel la schema specială de integrare salarială
                  20
                pentru a atenua impactul social al deciziei sale de a înceta activitatea, susținând totodată redistribuirea internă a lucrătorilor disponibilizați prin intermediul serviciilor intensive de asistență în caz de transfer
                  21
               , aferente schemei de integrare salarială. Toți lucrătorii disponibilizați au beneficiat de schema de integrare salarială și de serviciile conexe de asistență în caz de transfer.

               22.În ceea ce privește activitățile întreprinse pentru a sprijini lucrătorii disponibilizați, Italia a raportat că măsura de „informare generală și orientare profesională” a fost deja pusă în aplicare. Patruzeci de lucrători au optat pentru activități independente. În completarea măsurilor puse în aplicare de Regione Sardegna, Air Italy a oferit sprijin (inclusiv controale medicale) în vederea reînnoirii licențelor până la 30 iunie 2021. În mai 2021, s-au organizat mai multe cursuri de formare, cum ar fi reanimare și defibrilare sau cursul periodic de pilotaj.

               Impactul preconizat al disponibilizărilor asupra economiei și a ocupării forței de muncă la nivel local, regional sau național

               23.Criza provocată de pandemie a dus la o deteriorare semnificativă a pieței forței de muncă din Sardinia, care, din cauza insularității sale și a distanței față de continent, este o piață de muncă mică.

               24.Numărul persoanelor încadrate în muncă, care înregistrase o creștere în perioada 2018-2019, a scăzut drastic în 2020. Potrivit anchetei asupra forței de muncă, realizată de Institutul Național de Statistică din Italia (ISTAT), scăderea (-4,6 %) a fost cu 2,6 puncte procentuale (pp) mai mare decât media la nivel național a Italiei (-2,0 %
                  22
               ).

               25.În 2020, diferența dintre crearea de locuri de muncă și pierderea de locuri de muncă a fost negativă (- 6 000 de locuri de muncă). Acest lucru înseamnă că la fiecare 100 de angajați s-au pierdut 2,6 locuri de muncă cu normă întreagă. Scăderea a fost înregistrată în principal în sectorul turismului, al divertismentului și al serviciilor de agrement, precum și în cel al transportului maritim de mărfuri (în special în activitatea de transbordare), în timp ce sectorul construcțiilor a înregistrat evoluții pozitive. Rata de participare pe piața muncii a scăzut cu 3,1 puncte procentuale comparativ cu 2019, ajungând la 60,3 %
                  23
               .

               26.În prima jumătate a anului 2020, numărul orelor lucrate în Sardinia a scăzut cu aproape 20 % comparativ cu aceeași perioadă a anului 2019. Reducerea numărului de ore lucrate nu a condus la șomaj datorită aplicării pe scară largă a schemelor privind reducerea timpului de muncă și a decretului legislativ menționat la punctul 20.

               27.Economia Sardiniei nu este afectată numai de impactul negativ al disponibilizărilor de la Air Italia, ci și de disponibilizările de la Porto Canale, care fac obiectul unei alte cereri FEG
                  24
               . În contextul general al ocupării forței de muncă și în cazul în care situația transportului aerian se menține fragilă, lucrătorii disponibilizați de la Air Italia vor avea nevoie de sprijin suplimentar pentru a depăși problemele de pe piața forței de muncă de mici dimensiuni din Sardinia și pentru a găsi noi locuri de muncă.

               Beneficiarii vizați și măsurile propuse

               Beneficiarii vizați

               28.Se estimează că numărul lucrătorilor disponibilizați care vor beneficia de măsuri va fi de 611. Defalcarea acestor lucrători în funcție de sex, grupă de vârstă și nivel de instruire este următoarea:

                        Categorie

                        Numărul
                           beneficiarilor preconizați

                        Sex:

                        Bărbați:

                        317

                        (51,89 %)

                        Femei:

                        294

                        (48,11 %)

                        Persoane non-binare

                        0

                        (0,0 %)

                        Grupa de vârstă:

                        Sub 30 de ani:

                        0

                        (0,0 %)

                        30-54 de ani:

                        423

                        (69,23 %)

                        Peste 54 de ani:

                        188

                        (30,77 %)

                        Nivel de instruire

                        Învățământ secundar inferior sau sub acest nivel
                           25

                        6

                        (1,0 %)

                        Învățământ secundar superior
                           26
                         sau învățământ terțiar nonuniversitar
                           27

                        570

                        (93,3 %)

                        Învățământ terțiar
                           28

                        35

                        (5,7 %)

               Măsuri propuse

               29.Serviciile personalizate care vor fi puse la dispoziția lucrătorilor disponibilizați constau în următoarele măsuri:

               –Informare generală și orientare profesională: După informarea generală cu privire la măsurile disponibile, se oferă orientare profesională (inclusiv creare de profiluri) tuturor lucrătorilor. Crearea de profiluri este menită să stimuleze un proces de conștientizare personală în scopul identificării domeniilor de interes, a aptitudinilor, a capacităților și a competențelor, precum și a domeniilor care necesită îmbunătățiri. Rezultatul acestui proces va fi parcursul personalizat al lucrătorului care să ducă la reintegrarea acestuia pe piața forței de muncă.

               –Asistență în vederea căutării unui loc de muncă, inclusiv căutare activă de oportunități de angajare la nivel local și regional și corelarea între posturile vacante și candidații corespunzători.

               –Formare. Pentru a evita scăderea nivelului de clasificare a profilurilor lor profesionale, piloții, membrii echipajului de cabină și tehnicienii de întreținere a aeronavelor vor beneficia de formarea necesară pentru a-și păstra licențele. Lucrătorii preselectați pentru o ofertă de muncă în urma corelării între posturile vacante și candidații corespunzători vor beneficia de formare ca soluție la orice deficit de competențe identificat de potențialul angajator. Se va acorda prioritate celor mai vulnerabile grupuri de lucrători, în special celor cu vârsta peste 55 de ani). Formarea se va concentra pe economia verde
                  29
               , economia albastră, servicii personale, servicii sociale și de sănătate, promovarea patrimoniului cultural și a activităților culturale. Formarea în domeniul competențelor digitale (până la 90 de ore) și calificările profesionale incluse în cataloagele naționale sau regionale fac, de asemenea, parte din oferta de formare.

               –Sprijin pentru înființarea de întreprinderi: Lucrătorii interesați să desfășoare activități independente vor beneficia de sesiuni individuale sau de grup de tutoriat, care ar putea include planificarea, realizarea studiilor de fezabilitate, elaborarea planurilor de afaceri, sprijinirea identificării posibilităților de finanțare etc. Instrumentul pentru competențe antreprenoriale „WeRentrepreneur”
                  30
                le va fi pus la dispoziție.

               –Contribuție la înființarea unei întreprinderi: beneficiarii care înființează o întreprindere sau încep o activitate independentă vor primi o contribuție de până la 22 000 EUR fiecare, pentru a-i ajuta să suporte costurile de înființare.

               –Stimulente și contribuție pentru costuri specifice: (1) Stimulente pentru angajare. Întreprinderile care recrutează foști lucrători ai Air Italy vor primi 3 500 EUR în cazul unui contract de muncă pe durată nedeterminată cu normă întreagă și 1 500 EUR în cazul contractelor pe durată determinată (2) Rambursarea costurilor de mobilitate. Pentru a sprijini mobilitatea geografică a lucrătorilor, în cazul reangajării într-o întreprindere situată într-o regiune diferită sau la o distanță de 200 km sau mai mult de reședința lucrătorului, este prevăzută rambursarea costurilor de mutare
                  31
               . (3) Contribuția la costurile de cazare și de călătorie ocazionate de participarea la activități de formare pentru obținerea de licențe
                  32
               . (4) Alocație pentru căutarea unui loc de muncă. Pentru fiecare zi de participare, lucrătorii vor primi o indemnizație care corespunde alocației de subzistență pe o zi în Italia, prevăzută de CIGS
                  33
               .

               30.Măsurile au fost planificate pentru a fi în conformitate cu Strategia națională pentru dezvoltare durabilă a Italiei (SNSvS)
                  34
               . Formarea privind competențele digitale (formare generală de nivel mediu în domeniul IT, al securității IT și al internetului) asigură diseminarea competențelor necesare în era industrială digitală și într-o economie eficientă din punctul de vedere al utilizării resurselor, în conformitate cu articolul 7 alineatul (2) din Regulamentul privind FEG.

               31.Pachetul coordonat de servicii personalizate propus este format din măsuri active pe piața forței de muncă în cadrul măsurilor eligibile prevăzute la articolul 7 din Regulamentul privind FEG. Serviciile propuse nu înlocuiesc măsurile pasive de protecție socială.

               32.Italia a furnizat informațiile necesare privind măsurile care sunt obligatorii pentru întreprinderea vizată în temeiul dreptului intern sau în temeiul contractelor colective de muncă. Autoritățile italiene au confirmat că respectivele măsuri nu vor fi înlocuite de o contribuție financiară din partea FEG.

               Bugetul estimat

               33.Costurile totale estimate sunt de 4 558 400 EUR, incluzând cheltuieli pentru servicii personalizate în valoare de 4 376 000 EUR și cheltuieli pentru activitățile de pregătire, gestionare, informare și publicitate, control și raportare în valoare de 182 400 EUR.

               34.Contribuția financiară totală solicitată din partea FEG este de 3 874 640 EUR (85 % din costurile totale).

               35.Prefinanțarea și cofinanțarea națională sunt asigurate de Regione Sardegna.

                        Măsuri

                        Numărul estimat de participanți

                        Costul estimat per participant
                        (EUR)
                           35

                        Costuri totale estimate

                        (EUR)
                           36

                        Servicii personalizate [măsurile în temeiul articolului 7 alineatul (2) litera (a) din Regulamentul privind FEG]

                        Informare generală și orientare profesională
                           (Presa in carico e orientamento)

                        611

                        327

                        200 000

                        Asistență în vederea căutării unui loc de muncă
                           (Assistenza alla ricerca e servizi di accompagnamento al lavoro)

                        569

                        439

                        250 000

                        Formare
                           (Formazione e riqualificazione professionale. Voucher formativo specialistico)

                        611

                        2455

                        1 500 000

                        Sprijin pentru înființarea de întreprinderi
                           (Assistenza all’autoimprenditorialità)

                        42

                        500

                        21 000

                        Contribuție la înființarea unei întreprinderi
                           (Bonus per la creazione di un'impresa)

                        42

                        20 952

                        880 000

                        Subtotal (a):

                        Procent din pachetul de servicii personalizate

                        –

                        2 851 000

                        (65,15 %)

                        Alocații și stimulente [măsuri în temeiul articolului 7 alineatul (2) litera (b) din Regulamentul FEG]

                        Stimulente pentru angajare
                           (Incentivo all’assunzione)

                        400

                        2 500

                        1 000 000

                        Rambursarea cheltuielilor de mobilitate
                           (Bonus per la mobilità territoriale)

                        100

                        1 500

                        150 000

                        Cheltuieli de cazare și de călătorie ocazionate de activități de formare
                           (Contributo per le spese di formazione: viaggi e pernottamenti)

                        221

                        339

                        75 000

                        Alocații pentru căutarea unui loc de muncă
                           (Indennità CIGS)

                        611

                        491

                        300 000

                        Subtotal (b):

                        Procent din pachetul de servicii personalizate:

                        –

                        1 525 000

                        (34,85 %)

                        Măsuri în temeiul articolului 7 alineatul (5) din Regulamentul privind FEG

                        1. Activități de pregătire

                        –

                        65 000

                        2. Gestionare

                        –

                        60 000

                        3. Informare și publicitate

                        –

                        8 000

                        4. Control și raportare

                        –

                        49 400

                        Subtotal (c):

                        Procent din costurile totale:

                        –

                        182 400

                        (4,00 %)

                        Costuri totale (a + b + c):

                        –

                        4 558 400

                        Contribuția FEG (85 % din costurile totale)

                        –

                        3 874 640

               36.Costurile măsurilor identificate în tabelul de mai sus ca măsuri în temeiul articolului 7 alineatul (2) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Italia a confirmat că aceste măsuri sunt condiționate de participarea activă a beneficiarilor vizați la activități de căutare a unui loc de muncă sau de formare.

               37.Italia a confirmat că costurile investițiilor pentru activități independente, pentru înființarea unor noi întreprinderi și pentru preluarea întreprinderilor de către angajați nu vor depăși 22 000 EUR per beneficiar.

               Perioada de eligibilitate a cheltuielilor

               38.Italia a început furnizarea serviciilor personalizate către beneficiarii vizați la 4 noiembrie 2020. Prin urmare, cheltuielile aferente măsurilor vor fi eligibile pentru o contribuție financiară din FEG începând cu 4 noiembrie 2020, pentru o perioadă de 24 de luni de la data intrării în vigoare a deciziei de finanțare.

               39.Italia a început plata cheltuielilor administrative pentru punerea în aplicare a FEG la 4 noiembrie 2020. Prin urmare, cheltuielile pentru activitățile de pregătire, gestionare, informare și publicitate, control și raportare sunt eligibile pentru o contribuție financiară din FEG începând cu 4 noiembrie 2020, pentru o perioadă de 31 de luni de la data intrării în vigoare a deciziei de finanțare.

               Complementaritatea cu acțiunile finanțate din fonduri naționale sau fonduri ale Uniunii

               40.Italia a confirmat că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               41.Pachetul coordonat de servicii personalizate completează măsurile finanțate din alte fonduri naționale sau ale UE, cum ar fi serviciul de asistență în caz de transfer corelat cu schema de integrare salarială sau sprijinul pentru reînnoirea licențelor furnizat de Air Italy.

               Consultarea beneficiarilor vizați sau a reprezentanților acestora, a partenerilor sociali, precum și a autorităților locale și regionale

               42.La 6 noiembrie 2020, Regione Sardegna și ASPAL s-au întâlnit prin videoconferință cu Air Italy și cu sindicatele relevante
                  37
                pentru a discuta pachetul planificat de măsuri pentru promovarea redistribuirii lucrătorilor disponibilizați de la Air Italy.

               Sistemele de gestionare și control

               43.Cererea conține o descriere a sistemului de gestionare și control, care precizează responsabilitățile organismelor implicate. Italia a notificat Comisiei faptul că Agenzia Nazionale per le Politiche Attive del Lavoro (ANPAL) va gestiona contribuția financiară
                  38
                după cum urmează: ANPAL – Divisione IV va acționa în calitate de autoritate de management, iar ANPAL – Divisione VI în calitate de autoritate de certificare. Ministero del lavoro e delle politiche sociali-MLPS – Segretariato Generale va acționa în calitate de autoritate de audit. ALPAT va fi organismul intermediar pentru autoritatea de management.

               Angajamentele asumate de statul membru în cauză

               44.Italia a oferit toate garanțiile necesare cu privire la următoarele aspecte:

               –principiile egalității de tratament și nediscriminării vor fi respectate în ceea ce privește accesul la măsurile propuse și punerea lor în aplicare;

               –cerințele prevăzute în legislația națională și în cea a UE privind concedierile colective au fost respectate;

               –se va evita orice fel de dublă finanțare;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚII BUGETARE

               Propunerea bugetară

               45.FEG nu trebuie să depășească un cuantum anual maxim de 186 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027
                  39
               .

               46.După examinarea cererii în conformitate cu condițiile stabilite la articolul 13 alineatele (1) și (2) din Regulamentul privind FEG și luând în considerare numărul de beneficiari vizați, măsurile propuse și costurile estimate, Comisia propune mobilizarea FEG pentru suma de 3 874 640 EUR, reprezentând 85 % din costurile totale ale acțiunilor propuse, cu scopul de a furniza o contribuție financiară ca răspuns la cererea menționată.

               47.Decizia propusă privind mobilizarea FEG va fi adoptată împreună de Parlamentul European și de Consiliu, în conformitate cu punctul 9 din Acordul interinstituțional din 16 decembrie 2020 între Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii
                  40
               .

               Acte conexe

               48.În același timp cu prezentarea prezentei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 3 874 640 EUR.

               49.Concomitent cu adoptarea prezentei propuneri de decizie pentru mobilizarea FEG, Comisia a adoptat o decizie privind o contribuție financiară care constituie o decizie de finanțare în sensul articolului 110 din Regulamentul financiar
                  41
               . Decizia de finanțare respectivă va intra în vigoare la data la care Comisiei i se notifică aprobarea transferului bugetar de către Parlamentul European și Consiliu.

               2021/0338 (BUD)

               Propunere de

               DECIZIE A PARLAMENTULUI EUROPEAN ȘI A CONSILIULUI

               privind mobilizarea Fondului european de ajustare la globalizare pentru lucrătorii disponibilizați în urma unei cereri din partea Italiei – EGF/2021/002 IT/Air Italy

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) 2021/691 al Parlamentului European și al Consiliului din 28 aprilie 2021 privind Fondul european de ajustare la globalizare pentru lucrătorii disponibilizați (FEG) și de abrogare a Regulamentului (CE) nr. 1309/2013
                  42
               , în special articolul 15 alineatul (1),

               având în vedere Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii
                  43
               , în special punctul 9,

               având în vedere propunerea Comisiei Europene,

               întrucât:

               (1)Fondul european de ajustare la globalizare pentru lucrătorii disponibilizați (FEG) urmărește să dea dovadă de solidaritate și să promoveze locuri de muncă decente și durabile în Uniune, oferind sprijin lucrătorilor disponibilizați și persoanelor care desfășoară o activitate independentă a căror activitate a încetat în cazul unor evenimente majore de restructurare și ajutându-i să revină cât mai curând posibil la locuri de muncă decente și durabile.

               (2)FEG nu trebuie să depășească un cuantum anual maxim de 186 de milioane EUR (la prețurile din 2018), astfel cum se prevede la articolul 8 din Regulamentul (UE, Euratom) 2020/2093 al Consiliului
                  44
               .

               (3)La 15 iulie 2021, Italia a depus o cerere de mobilizare a FEG pentru disponibilizările lucrătorilor de la Air Italy SpA din Italia. Cererea a fost completată cu informații suplimentare furnizate în conformitate cu articolul 8 alineatul (5) din Regulamentul (UE) 2021/691. Cererea îndeplinește condițiile pentru o contribuție financiară din partea FEG, prevăzute la articolul 13 din Regulamentul (UE) 2021/691.

               (4)Prin urmare, FEG trebuie mobilizat pentru a se furniza o contribuție financiară în valoare de 3 874 640 EUR ca răspuns la cererea depusă de Italia.

               (5)Pentru a reduce la minimum timpul necesar pentru mobilizarea FEG, prezenta decizie trebuie să se aplice de la data adoptării,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2021, se mobilizează Fondul european de ajustare la globalizare pentru lucrătorii disponibilizați pentru a se furniza suma de 3 874 640 EUR, sub formă de credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  45*.

               Adoptată la Bruxelles,

                  Pentru Parlamentul European,
                        Pentru Consiliu,

                  Președintele
                        Președintele

                     (1)

                        JO L 153, 3.5.2021, p. 48.

                     (2)

                        Regulamentul Delegat (UE) 2019/1755 al Comisiei din 8 august 2019 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS). JO L 270, 24.10.2019, p. 1.

                     (3)

                        JO L 393, 30.12.2006, p. 1.

                     (4)

                        Numărul de disponibilizări în perioada de referință, precum și înainte sau după aceasta, se referă numai la lucrătorii disponibilizați de la Air Italy din Sardinia.

                     (5)

                        În conformitate cu articolul 7 alineatul (5) din Regulamentul (UE) 2021/691.

                     (6)

                        Termenul de 12 săptămâni a fost suspendat în perioada 1 ianuarie 2021-3 mai 2021, în conformitate cu articolul 8 alineatul (2) din Regulamentul (UE) 2021/691.

                     (7)

                        Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective (JO L 225, 12.8.1998, p. 16).

                     (8)

                        Acționarii AQA Holding sunt Alisarda cu 51 % din acțiuni și Qatar Airways cu 49 %. Alisarda este un grup industrial care deține, de asemenea, participația majoritară în aeroportul Olbia.

                     (9)

                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB
                  .

                     (10)

                  www.quifinanza.it/soldi/air-italy
                  .

                     (11)

                  https://www.politico.com/f/?id=0000016a-26c5-d80c-a7ea-7fc56fae0000
                  .

                     (12)

                  https://www.inc.com/bill-murphy-jr/american-delta-united-airlines-just-begged-president-trump-to-do-1-very-big-thing-for-them-was-asking-for-this-brilliant-or-insane.html
                  .

                     (13)

                  https://www.flightglobal.com/strategy/why-did-air-italy-fail/136685.article
                  .

                     (14)

                  www.quifinanza.it/soldi/air-italy
                  .

                     (15)

                        Rutele Milano-Bangkok și Milano-Delhi au fost anulate la sfârșitul lui martie 2019.

                     (16)

                        Ruta Milano-Chicago, anunțată în decembrie 2018, cu o dată de lansare estimată în martie 2019, nu a fost niciodată lansată.

                     (17)

                  https://www.ilsole24ore.com/art/air-italy-quel-piano-ambizioso-qatar-airways-mai-decollato-ACS5ggIB
                  .

                     (18)

                  www.quifinanza.it/soldi/air-italy
                  .

                     (19)

                  Decreto Legge 17 marzo 2020, n. 18. art. 46
                  .

                     (20)

                        Integrarea salarială specială prevăzută la articolul 94 din Decretul-lege nr. 18/2020,

                     (21)

                        Assegno di ricollocazione-CIGS.

                     (22)

                        Banca d’Italia.
                  L'economia della Sardegna. Rapporto annuale, giugno 2021
                  .

                     (23)

                        Ibid.

                     (24)

                        EGF/2021/004 IT / Porto Canale. COM(2021) 935

                     (25)

                        ISCED 0-2.

                     (26)

                        ISCED 3.

                     (27)

                        ISCED 4.

                     (28)

                        ISCED 5-8.

                     (29)

                  https://ec.europa.eu/oceans-and-fisheries/ocean/blue-economy/sustainable-blue-economy_en
                  .

                     (30)

                  www.werentrepreneur.com
                  .

                     (31)

                        1 500 EUR în medie.

                     (32)

                        350 EUR în medie.

                     (33)

                        CIGS este un regim prevăzut de legislația italiană, constând într-un beneficiu financiar plătit de Istituto Nazionale della Previdenza Sociale-INPS (Institutul Național de Securitate Socială) lucrătorilor suspendați din activitate sau care lucrează cu fracțiune de normă.

                     (34)

                  Strategia Nazionale per lo Sviluppo sostenibile (SNSvS)
                  .

                     (35)

                        Pentru a se evita zecimalele, costurile estimate per lucrător au fost rotunjite. Cu toate acestea, rotunjirile nu au niciun impact asupra costului total al fiecărei măsuri, care nu diferă de cel indicat în cererea prezentată de Italia.

                     (36)

                        Totalurile diferă din cauza rotunjirii.

                     (37)

                        Federazione Italiana Lavoratori Trasporti - Confederazione Generale Italiana del Lavoro (FILT-CGIL), Federazione Italiana Trasporti-Confederazione Italiana Sindacati Lavoratori (FIT-CISL), Unione Italiana del Lavoro (UIL) – trasporti; și Unione Generale del Lavoro (UGL) - transporto aereo.

                     (38)

                        Agenzia Nazionale per le Politiche Attive del Lavoro (ANPAL), agenția națională italiană pentru politici active în domeniul ocupării forței de muncă.

                     (39)

                        JO L 433 I, 22.12.2020, p. I/11.

                     (40)

                        JO L 433, 22.12.2020, p. I/29.

                     (41)

                        Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, JO L 193, 30.7.2018, p. 1.

                     (42)

                        JO L 153, 3.5.2021, p. 48.

                     (43)

                        JO L 433, 22.12.2020, p. I/29.

                     (44)

                        Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433, 22.12.2020, p. I/11).

                     (45)
                  *
                        Data urmează a fi introdusă de către Parlament înainte de publicarea în JO.